《绮罗香 甲子上元前二夜对月寄姊》
清代·谈印梅

碧宇云轻，琼窗露重，深巷漏停银箭。挑菜传柑，客里物华催换。

尽他乡、火树星桥，总不入、离人心眼。况天涯、草草杯盘，良宵空负月如练。

还想故园千里，今夜清辉，不怕水遥山远。照到梅花，应见倚栏人面。

料年来、南浦情深，问谁共、西窗烛剪。想画堂、近日欢游，试灯箫鼓宴。

作者简介：谈印梅，字湘卿，归安人。谈学庭次女，南河主簿孙亭昆均室。诗学得孙秋士先生指授，与姊印莲、夫族姑佩芬称归安三女史，有《菱湖三女史集》合刻。